mteb/NusaParagraphEmotionClassification huggingface dataset:
Otomatis warga kota na parallu ii kendaraan barak kulle battu ri tujuan. Moda transportasi sabajik siagang senyaman apa apa antu tena na kulle kassak na tampung jai tau antu eroka lampa mae ri sekre tujuan antu singkamma ya lalang waktu bersamaan. Hasselek na antu tena ya mo na kabagean antu mobilitas na pake motorok atokah oto pribadi na. Output na poeng jelasak mi, macet. Jakarta antu tena pa na padat. Salahi punnda ni kana anjo Jakarta padat ki. Jai inji ruang barak kulle tumbuh mae ri rate antu sayang na ni tampaki ri bangunan tapak tinggi na kulle ji 1 – 2 lantai.
Sallo mi memang anne apa apa yaa, anjo wattua tante ku na kiok mi mae ri pasaraka mae ammali parallu allo allo. Lekba ta battu rinjo, ballak na tante ku sanna takratasak na kah niak berasak lekba tumpa, kipas antu tinggia mattungi, bok bok ka mattung ngasengmi lekbak ni acak acak, niak todong susu tattumpa. Tante ku langsungi na battui andik na ponakan ku ambawa antu hanger najua kulle kapang erok ni na bakji nah tena na kutaknang rong ponakanku. Katte ngaseng ni minawangi tante ku mae ri ballak na datok ku 2 (rua) ballak ji jarak na battu ri ballaka sumpaeng. Nakke tarlambat ka minawang kah ku tutuki rodong ballaka.
Alhaselek nakke singkamma ji ri sebelum na rem na lalang dudui, lekba na anjo nakke ku cek mi piringan na cakram boko na, tenyata dededeh bambang na. Rinjo mi nakke ku sadari kana anjo rem boko na motorok ku nakke blong ngii. Nakke ku putuskang mi ku lanjutkan perjalanan ku, rem muko anjari rem utama mi, nampe nakke ku kombinasi kan mi siagang engine brake siagang ku lappasang mi kompling na wattu na ku laloi jalanan naong nga. Sekre sekre kali nakke ku pompai rem bok na siagang lambat laun anjo rem boko na pakarammula mi ni sakring terasak moterek.
Ri dasarak na, anjo ngaseng taua tena na ngai kondisi rantasak, singkamma lingkungan antu tena yaa na bersih, barang baranga kotor ki, siagang hal hal kotor lainga. Mingka niak beberapa tau antu na punnai ka mallakan labbi labbi mae ri apa apa rantasak ka sanggeng na na parek iyaa trauma ii. Fobia mae ri kotoran antu ni isseng areng na automysophobia. Asalak na battu ri Bahasa Yunani, kana auto antu arti na kaleng, myso arti na kotoran siagang phobos arti na rasa mallak. Jari kulle ni simpuluk kan kana automysophobia antu rasa mallak antu ber lebihanga mae ri kotoran nga.
Wttuku ri bandara ya tiba-tiba jai tau ku cini ammenteng ri pintu assulu na bandara ya. Anjari penasarang tonga anjari amminawanga ammenteng tunggui nai erok assulu ri pintu assulu na bandara ya. Sanggeng na niak 15 menit ku ammenteng tunggui, a'gora ngaseng mi tau dallekang ku. Nyata na niak  Jimin BTS battu ri Indonesia. Amminawang tonga a'gora ka tena ku sangkai niak Jimin battu ri Indonesia erok mange jappa-jappa ri Pulau Dewata Bali. Ku alle mi hp ku nampa ku video anjo Jimin BTS ri dallekang ku jappa. Astaga sannang na nyawaku, kulle ku cini ki Jimin BTS battu ri Indonesia jappa ri matangku.
Jujjuru' ri ateku ri lalang dudua nakke ammile tau toaku bercerai. Anjari ayahku anne puna naiisengi pakkuta'nangna anak bainena  dewasayya anne. Mendingan mae ajukan gugatan ri pengadilan agama, ri wattuku ca'di anne manggeku rassiki abbicara cerai siagang amma'ku. Alasanna nakke allampa ri balla' siagang amputuskamg assulu' ri balla'ka anjo nakke tena kutahang siagang manggeku. Manggeku anne tenna kulle riandalka, teai nakke jai appala' mingka memang tena kulle diandalkan. Ri wattuku ca'di manggeku rassiki napeppe amma'ku. Burukna anne, maraeng tena assare nafkah, ia tong tena pedulu siagang balla'ka. Kaminang manggeku napare' ammayara' listrik siagang je'ne. Punna ngandre ajo doe'na amma'ku. Punna garringi maceku siagang mangangi ambalu, manggeku larroi nakana amma'ku malasa'ki.
Mnet Asian Music Awards ( ni singkak MAMA) antumi acara penghargaan musik niaka ri Korea Selatan ni siarakkan ri Mnet taung taung, jai na libatkan tau kelong kelong siagang anjo bintang sinetron nga todong jaia tau ngissengi. Anjari sala sekre acara sanna panting na ri industri musik na korea, anne acara lekbak mi ni battui grup grup siagang band band anjo jaia tau ngissengi singkamma TVXQ , SeeYaa, Super Junior, Jam, Big Bang, Girls Generation, T-ara, 2NE1, Wonder Girls, 2Pm , CSJH The Grace, Miss A, Busker Busker, siagang jai poeng seniman anjo aktif ka inji kamma kamma anne ri Korea.
Wattu ku mempo ri bangku menengah pertama sanggeng na menengah atas, nakke sanging ku banding bandingkan kaleng ku siagang tau lainga. Nakke sannak iri ku mae ri tau antu punna yaa uk kallang legam nampa terurai lurusuk, nakke iri ka mae ri tau antu na punnai jari jari lentik siagang kuku na feminim ki, nakke todong iri ka mae ri tau antu na punnai kulit labbi pute daripada nakke. Sanggeng na sekre allo nakke ku pikkiri kana apa sebenar na batasan na antara cantik siagang tena na cantik apa batasan na antara normal siagang tena na normal . Nampa tekamma punna wattu na ri bumi anne ni ciptakan, manusia antu laherek antu na punnai ji sekre limang.
Anne skuter ka sekreka kulle nikana niak singkamma na siagang Lambretta battu ri modelek na, Harley Davidson ni cinik wattung na anjo memang pakarammula accinik potensi na ri pasarak motorok caddi antu kulle nikana na kuasai pabrikan Jepang atokah italia. Masina na 2 tak lompona 165 cc 1 – silinder anjo niaka tenaga na paling lompo kira kira 9hp, katte kulle ni battui ri lassing na paling tinggi ri 74km/jam antu wattung aa kulle ni kana sanna lassing na punna kelasak motork skuter. Ammicara masing tantu tena na lengkap punna ne ni sabbuki nikana transmisi. Sistem transmisi antu ni pantama lalang Topprt anjo lekbakmi akbantuk otomatis kah ammake sistem CVT.
Anjari tau anjo lekba ka na sakring mantang ri bantaran kali atokah pinggirik na sungai, sannak paka mallak mallak na ni cinik anjo kekuatan siagang kecepatan na jeknek ka na terobos sekre objek. Taung 1991 wattu ku mantang ri bantaran sungai citepus, niak banjirik anjo sannak lompo na anjo tena lekba niak kama anjo sebelum na. Lebar na sungai Citepus, antu niak banjir sannak ka lompo na siagng anjo tena lekba na alami sebelum na. Lebarak na anjo sungai citepus na boko na ballak ku sekitarak 5 sanggeng na 6 meterek siagang lalang na anjo kulle battu ri dasarak permukaan na sekitaran 3 meterek.
Injo antamaka ri pakkulianga sanna okalana, jari parallui nia parasiapang lakbi, kammami injo pangisengan na doe pandattaranna. Inne nia pappasang tikamma na sollana kulle tawwa lulusaja antama, iami injo: parallui niisseng kalea, kamma apa ningai na eroki jari apa. Ri pakkulianga inne anjari wattu penting sollana na kulle anjari injo nikerokia; na rampa bantuan battu ri tau toa iareka bija pammanakang, ka injo pakkulianga, okalaki punna lani anu kale kale; Appalaki pappasang battu ri guru iareka tu carakdeka, iareka tu lekbaka mo lalang ri inne pakkulianga; ni pappilajari memang injo pakkuliang la nidattarai, sollana na niisseng apa nikaparalluang punna eroki antama na paling parallu apa lani guppa punna lalangmki ri inne pakkulianga.
Nakke ping sekre ja minawang kamma anjo. Wattu na anjo Tabloid Bola apparek kagiatan. Hadiah na motork Suzuki Satria. Kah wattu na anjo riolo nakke sanna ku ngai na anjo motoroka nampa sanna ku keroki na, akherekna ku coba mi minawang. Mingka tena ku gappa ii , jari akherek na tea ma minawang minawang anu kamma anjo poeng. Nakke tau na tena ku cocok anu kamma anjo memang. Biasa poeng punna minawang nga ri acara na kantorok ku, lalang na 14 taung anjama, tak lekbaki ka gappa kamma anjo doorprize, kaculai punna tena ni undi kamma anjo hadiah langsunga ni gappa, gappa ja iyaa.
Ri ampik ballakna Adi jai bulu’ batu, erok nibanguni pole ballak. Nampa konjo riolo tampak pammantanganna ularaka. Njari kinne jari dudu biasa ularak niguppa ri ballakna taua, biasa niak antamak lalang ri masina otona taua, ri motoroka, siagang ri ballakna taua. Punna kammaji ceccak iyya tenaja nang ngapa, anne ularak mentodok, manna mamo biasa cakdi ji, nakua taua tenaja na niak bisana, mingka punna nikana ularak, bajikangngan lariki dende. Anjomi nakua ammakku, jai ji antu batena antekamma sollanna ularak teai antamak ri ballak. Kammai  nibu’bui ce’la kasarak ri dellekang ballaka, ka nakuai taua mallaki anjo ularaka punna niak ce’la. Lekbakna anjo sisikali attunuki bedek loro sollanna tena antamak ri ballakta. Mingka tenapa ni issengi manjur tojeki anjo ruayya apa tena.
Tena pa na ganna sitaung katte lalang na hubungan ta, mingka iyaa sannak mo nyaman na erok erok na tarattu ri rampik ku, mingka massu na punna sipakrua jaki. Nampa lekba na ni ukrang ukrangi battu na ri awalak katte baku isseng, iyaa lekba lappasak tarattu na wattu na makkalak lompo siagang nakke, keadaan na wattu na katte sengka ki nganre ri pinggirik lalanga, untung na tena ja niak pengunjung lainga anjo wattua. Kulle ni kana katte si pakrua bedai frekuensi selera humor ta, jari wattu na iyaa tarattu kulle na parek ki langsung kompak makkallak lompo hahaha. Memang iya anjari pa reppe suasana ii.
Nakke merasa karri untuk ammelak mea iareka tai ri wc maraeng salain ri ballakku. Punna kondisina cakmara’ jelas naipung akan narasa ringi’-ringi na tena na nyaman, mingka bagi nakke salain wc cakmara’, punna niam wc kondisina bajik na tangkasa kamma anjo tena na panjaria tenang na ammilih untuk kutahan attakmea iareka attattai sanggengku ammoterek ri ballak. Sabak kamma anjo pikkirangku, nakke lekbak annahan untuk tena ku tattai lakbi sekre minggu ri wattunna ku urang bijangku akbangngi ri ballak garri. 
Pakkasiak ringi’-ringi, tena na anyaman, benci iangaseng anjari sekre. Na pareka poeng tena ku mampu anciniki keadaanna wc iareka kamara mandina ri tampak maraeng salain ri ballakku, jari kamma anjo nakke sannak tena ku nyaman berada ri pantarangang ballak.
Jeff Bidelman Robert  tala lekbaki kapang kulle nakaluppai kejadiang upa’ anjo wattua. Jeff siagang bijangna ngaseng la natangkasi ballakna mingka silalonna niak naguppa anu bajika. Anjo memang ballaka ia pata siagang bijangna mingka ruang pulo taungmi tala lekbak nipammantangngi. Ri wattunna Jeff erok natangkasi genteng ballakna, niak sikura anjo naguppa koing, pila’ salloi pila’ loe naguppa koing sanggenna jai dudu. Nakumpuluki anjo koinga nampa narekeng, takbangkaii wattunna naisseng sikura anjo koinga, iareka 20 juta. Tena naissengi nai boli’ ataukah ngura na niak konjo, mingka pakkasiakna sanna’ rannuna. Tenaja na boyai mingka naguppai. Sannangi nyawana dende, langsung tongi antamak ri surat kabaraka.
Hebat na nakke tena ja ku alami anu sannak parek ka sedih dudu antu berlarut larut ka. Takbangka ji , frustasi, kecewa siagang sassak todong mingka yaa tena ja sallo dudu ni erang kulle sekre ji bangni. Ammaku sanging na ajarak mae ri nakke kana harusuk ki ni tarima takdir siagang cobaan nga antu ikhlas, pasti Allah na takdirkangi anne ngaseng niak tong ja sisi bajik na. Berkat anne petuah yaa, nakke langsung ma husnudzon mae ri Karaeng Puang Allah Taa’la. Nakke yakin ja kana Allah na punnai rencana labbi lompo mae ri linoang ku. Nakke yakinga kana Allah tena na erok cinik ka anjari pribadi antu na ngai nyontek nyontek.
Hallooo, nakke tak lekba ki parek ka thread sebelum na. Jari tolong nga ni maklumi punna tulisan na memang kacau ii. Rinne nakke erok ka nulisik pengalaman ku nakke anjo lekba ka ni minawangi ri tau tena ku isseng nga. Rabu, 10 April 2019, nakke anjama pertamakali na. Tatte 2 tangnga allo, nakke ku gappai jatah istirahat ku. Anjo wattua nakke ku bawa memang bekal kanre kanreang ku. Mingka nakke bingung nga harusuk nganre kamae. Ri tampak ku anjama nakke tena ni sadiang ki memang tampak nganre selain na ammali ri pinggirik na lalang nga. Atokah tampak istirahat lainga antu mi mushollah. Nakke tena ku issengi erok nganre kamae anjo wattua.
Niak sekre wattu kulle ri taung 2011, niak agang ku ri kantorok ku battu kaponakan na barru ri kanada. Iyaa antu guru geografi ri sikola isseng kana tingkak SMP atokah SMA rinjo mae. Wattu ta accarita carita , akkutaknang ngi anne ponakan na agang ku. “Which part of Bali, Indonesia is?” anjo om na takbangkai, na bella bellai mi mae ri toko bok ka niaka ri mall lampa mae balliangi anak na peta Indonesia nampa na pacinikkan kana anjo Bali bagian na Indoneisa. Akkutaknangi kana kulle na kau guru geografi ko na tena nu pahangi peta negara negara lainga? Yaa anjo ananaka tena memang tong na issengi apa apa niaka ri Indonesia anjo mi na battui.
Jamang dottorok iamiantu lalang jamang tamae pelakuna parallu ammiliki tingkat analisis kajariang kulle na putuskan dengan tepat iareka cocok. Mingma apa kajadiang punna niak sekre dottorok melakukan kasalah fatal niaka na pakajariang nyana sekre tau pasieng melayang. Anne peristiwa terjadi ri negara malaysia, tamae sekre anak cakdi usiana 12 taung ammoterang akibat dottorok salah diagnosis garring. 
Anak cakdia anjo ammoterang akibat garring Flu A yang salah diagnosis oleh dottorok na kana anne pasien anak mengalami demam biasa. Padahal ia sumpaeng terkena virus influenza A. Lalang berita rakyak.com ammakna anne pasien anak Musdalifa kahar 48 taung accarita kana ia lekbak na erang anakna mae ri klinik sabak bambang tena na ammonok-monok.
Lekba na anjo huru hara ku ni tapuk tangan ni siagang anjo ngaseng tau antri aa nampa anjo mas mas ka sumpaeng lampa mi isseng kana kamae lanyak na. Anjo taua ak langgaraka aturan memang harusuk ni pakamma anjo atoka tekamma di’. Padahal anu sepele ji sebenar na mingka tena tong kulle ni anggap enteng nah. Pammopporanga kah jari UUC (Ujung ujung na curhat). Teai ki tiru ku kah nakke lekba mi ku telaah kana nakke kejam ku di’ hahah. Tena ku sangka respon na agang agang ri Quora sannak jai na. Semoga carita ku kulle anjari inspirasi barak katte ngaseng kulle speak up punna niak tau harusuk ni tegus perbuatan na.
Ri balla kontrak na taung 2014 sanggeng na 2015 wattuna tallasak inji bura'ne na. Ammak tallu ana' arenna daeng Puji niak carita na ri balla riolo na ri Kabupaten Sleman. Tena kulle na kaluppai ta'bangka na sibuntulu setang ana' ca'di na ngai pasimbung doe koin ri rawanna kasuru' na.Riolo allo-allo na niak doe koin ri rawana kasuru' na. Manna le'ba mi ri tangkasaki ri boli ri tampa' na poe, mungko na niak pasti poe anjo doe ka ri rawana kasuru'na. Anjo balla kontrak na Puji niak ri daerah Patukan, Kecamatan Gamping, Kabupaten Sleman. Punna ri ciniki sekilas tena ji na pakamalla tanja balla na. Le’ba na lampa battu ri anjo balla na tena mo na cini ka anjo setan ana’ ca’dia.
Pitu anak-anaka assala Bogor, yaitu Abubakar, Fauzan, Sauqi, Sukatma, Yudi,Zalfa, dan Zhilal  anne konsi-konsiki siagang doe' tabungan doe' jajan ammali sapi korobanga. Ide awala' anne munculu'ki ri Abubakar, usina tallu belas taung inji. Niatna anne tulus ambagi-bagi siagang agang-agangna ri lappasa' Idul Adhayya. Awala'na idena Abubakar ammalli hewan korobanga, anne tulusu' ki rilakukan niatna ansareangi siagang agang-agangna ri allo raya Idul Adhayya. Iaminjo naajaki annang agangna attabung akagang ammali sapi. Tekad kassaka siagang keyakinan malongga'ka, Abubakar siagang annang agangna kulle nagappa targetna le'bana attabung sampulo bulan hasili' doe' jajanna anne kullei nabalikkan Sapi ruampulo Juta. Le'bana anjo risareangi ri masjidka anjari hewan korobang ri Idul Adhaya anne.
Anjo bangngia nakke erok mae tinro tiba tiba ku sakring ngi pariksik battang ku kontraksi anjo tojeng tojeng na ni sakring pakarammula battu ri punggung ku nampa jappa mae ri battang ku, tojeng tojeng na tena ku kulle tahangi pakrisik na. Burakne ku attinroi, nakke ku kullei rakmasak ji limang na kuat kuat ku, tena ku kulle marrang atoka pabangung ngi kahh sannak memang tong pakrisik na. Sallo anjo kusakring, akhere na ambangung mi burakne ku panik. Tena niak basa basi langsung ma na erang lampa mae ballak garring nga. Kah anjo otoa niaki ri boko na ballaku jari harusuk ka ak jappa bangkeng mae rinjo ku lalangi jalanan antu naik ka. Rasana dehh Masya Allah.
Tena na issengi anjo petugas bandarayya ka tena mi na cini’. I nakke panik tomma ka anjo agangku na telepongi tena mi na aktif anjo hp ku. Tettara ma pawwangi anjo petugas bandarayya punna la’nyaki’ hp ku. Niak tommi daeng akkana punna lan’nyaki’ nampa 5 menit kulleji ri gappa anjo. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya.
Punna niak kajariang bencana alang kamma gempa atau maraenga, paralluki pasadia memang kalengta, issengi apa-apa musti nigaukang punna niak bencana. Pertama parallua nigaukang iareka teaki panik dudui, kontrolki kalengta surang emosita, teaki mallak dudui nasabak punna mallak duduki biasa tenamo ki kulle appikkirik. Maka rua, kipikkiriki rong kalengta nampa tau maraeng, punna salamakki, kulle maki aklampa salamakkang tau maraeng. Maka tallu, anjo paling pokoka kalengta rolo, njari tea maki pikkiriki rolo’ bulaengta, doekta, ballakta siagang maraenga, anjo pokok salamaki rolo’ kalengta. Maka appa’ ki issengi jaluruk kemae amanga. Kamma punna gempai, mustiki liba assuluk battu ri bangunanga, kulleki todo’ accokko rawanganna mejanga atau katinroang, anjo kassaka.
Antu na parek anak anaka ri kantor ku antu gabungan na antara beruntung atoka memang keterampilan na manfaatkan teori probalitas. Kulle tiap minggi iya battu mae ri acara acara niaka hadiah na, singkamma seminar, pameran siagang maraenga. Iyaa na carita kana pakarammula karir na anjo lomba ya, pakarammula ri 17 agustusan ri ballak na, nakaluppai bede apa lomba na, intina hadiah na sekre gelas. Jaman ku kuliah ri ITS, dia lekba ni bujuk ri agang kualiah ku barak eroki bolos, na jagai pengumuman undian ri sekre mall. Jatah bolos na labbusuk mi, jari agang na na suro kah taklebaki pi bolos. Anjo wattu na ni umumkan gappai hp sede hahaha.
Tena mi anjari ku balukang hpku, na butuh dudu ma doe larro nyawaku na pakamma macet. Le'ba na mi lampa pammali ku ka Lamba' ka na pakamma macet, punna ku antara' ki ana' ku mange ri sikola na macet tongi jappa ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang.
Nakke lekba ka antama mae ri toko lalang mall, toko sepatu antu memang lumayan jai tak sebarak ri mall mall. Anjo wattu nakke ku pake ji sandalak jepir siagang salarak kakka kakka antu tena mo ni cinik bajik inji. Nakke antama nampa pakarammula ma cinik cinik. Lekba na mo sallo, nakke beru ku sadari anjo pegawa na tokoa singkamma kana na cinik ciniki ka antu pandangan na singkamma punna na remehkan ka nampa kulle ni anggap nakke tenaku kulle ammalli sepatu rinjo antu notabene memang bermerk terkenal ki nampa memang lumayan kajjalak. Anjo pakabballisik na kah memang na cinik remeh ja.
Pas mi sitaung laloa hubungan ku ammari mi siagang sekre tau burakne antu kulle ni kana keberadaan na sekre banding sisabbu kah dia tipe tau antu sannaka bucin, na ngai sare ka kejutan (kulle setiap ulang nakke na sare hadiah), effort na tinggi, sama sekali tak lekba ki genit punna pas na jappa siagang nakke tojeng tojeng fokus na mae ji ri nakke (taklekbakki na cinik ciniki cewe cewe lainga niaka ri sekitar ta), tak lekba ki na chat cewek maraeng nga antu silaing na nakke siagang agang agang na, tak buka ki punna masalah sosmed, taklekbakki appau kodi manna sikali iyaa naisseng kana nakke biasa ja jappa siagang tau maraeng nga.
Salah sekre kulle nigaukang punna sanna’ mallakta ru taua apalagi punna niak pinawangki, iareka psikoterapi. Anne kullei nakurangi pakkasiak mallakta ka napadallekang memang tongki anjo dottoroka siagang anjo passabakkang mallakta. Lekbakna anjo nampa nasareangki solusi, napauangki apa parallu nigaukang sollanna kulleki bajik. Nasabak biasa taua, nakareki niak tau pinawangi, padahal tanreji. Mingka anjo taua erok memang tongi jappa ri bokoangta nampa katte sambarangmi nipikkirik. Njari kulleki terapi, biasana anne nigaukang 12 minggu, kullei sipakrua tonjaki surang dottotok psikiaterka, kulle tongi surang sekre kalompok iareka sanging tau mallak surang tau maraeng. Dottoroka nasareang tongi bijangta paissengang tentang anne pakkasiak mallaka sollanna kulleki nadukung.
Anjo naas na, lekba mo sitangnga perjalanan mae ri tampak na iyaa, ombak lompo battu ii na parek ka tasseret mae ri tangnga. Niak ku sakring anu sanna lompo na singkamma punna na cengkram ka tattak mae ri lalang na jeknek ka. Dada ku ku sakring sesak ki nampa perlahan lanyak mi udara ri sekitar ku. Tenggorokan ku pakrisik ki, matang ku passei. Anjo cekla ya singkamma na cekek ki kallong ku, silalang na anjo kamateanga antu ni sakring erok ma na bawa mae kamae kamae iyaa na kerokki. Jari nakke mari ma. Ammari ka jallo jallo appikirik ka kana punna mate ma anne yaah mate ma antu.
Jurusang perencanaan wilayah dan kota iamiantu jurusang na passiagang ilmu teknik siagang ilmu social, ekonomi transportasi siagang rumpung keilmuan.
Ri anne jurusang loe ni palajari mange ri ilmu perkotaan, kawasan siagang desa. Salaing anjo ri semester awala niak ssuivei lapangan untuk akkumpuluk data-data riolok untuk perencanaan sekre kota. Ri wattunna anjo nab age-bage kalompok siagak lekbak ni tantukang lana survey ri desa apa. 
Ri lekbakna battu asurvei siagang ankkumpuluk data, nakke na urang kalompokku akgambarak peta ri allo injoa memang untuk ni paccinikang ri bangia ri dallekangna doseng ku, lalang ka adaang takdokdok siagang mangngang, tepo songok mingka ni rannuang ka annemi jurusang nipilei ambetai sakbuang tau saingang.
Makbul siagang Sahid anne ammetai penghargaan ri Festival Film Indonesia ruampulo ribu ruampulo rua. Makbul anne nasampaikangi kanyamangang pammetayyana nagappa nasaba' teai penghargaan disarenga anne ri film nipare'ka, mingka tong salewangang nasaksikan kualitas film Indonesiayya kian luara' biasa, a'rata siagang jai ragamna. Makbul anne ammetai skenario asli makabaji' ri film judulu'na Autobiography ri Festival Film Indonesia ruampulo sa'bu ruampulo rua. Anne filmka nakisahkangi katallasa'kangna asisten balla tanggaya arengna rakib siagang hubunganna siagang majikanna arengna Purna. Ri Filmka anne, Makbul ero'ki nasampaikan pa'rasanganna, labbi tepatna pa'rasangang mencekamka. Nakke anne penikmat film mencengangkan, alleang nakke ta'beso tong appare' film kammayya anne, nakana Makbul.
Niak tabunganku battu ku ji anjama ri mol ka. Anjari kulle ma siagang bura’ne ammali barang-barang  ri balla beru ta teai jujai se’re tau ji. Punna jai mi poe tabunganku siagang bura’ne ku sa’ba lusa erokka siagang poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. injomi ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu. Anjari punna niak mi ana’ ku tena na mo ku jujai ekonomi ku.
Ngapa nakke kulle ja bawang punna agang siagang jenisik kelamin singkammaya ji, tena na kulle dakke dakke dudu? Padahal agang erok singkamma jenisik ta ato tena singkamma ngaseng ji. Niak antu bajika siagan niak todong tena na bajik. Nakke ku lappasanng ngi jilbab ku kah erok ka ngissengi tekamma ni sakring punna ammake ka pakean tena kulle yaa ku pake. Manna mamo ujung ujung na nakke moterek ja mae ri pakean tak tutup ka, manna mamo tena mo ku pake jilbab. Nakke tena ku erok ammake pakean niaka simbol agama na. Erok hijab, kalung salib, rosario, ato kah apa apa antu mae. Nakke erok ni isseng anjari pribadi ku netral.
Ruangang ukkurang 9m x 8m inne sanna’ nyamang ditampaki. Niak sofa lummu’ warna kebo’ siagang meja kayu ri tangngana ruanganga. Niak todo’ rak bo’bo’ iareka binena novel siagang bo’bo’ pappilajarrang nibolik ri ampikna rinringa, siampiki po’ bonena pokok palem cakdi kamma sidakki’ rinring ni cat warna lango-lango. Annemi tampak paling nangai Ria ri ballakna, punna dodongi nakasiak, mangei ri anne tampaka cidong kale-kalenna. Wattunna tena nakullepi daptarak ujiang wisuda, mangei kinne ammonnongi, nakareki gagalmi wisuda anne taunga, tenamo kulle napakarannu tau toana. Lannasaki nyawana, lannyaki sumangakna tenamo naissengi la ngurami anne. Biasa punna cidongmi ri tampak nangaia, biasa lannya sikekdek-sikekdekmi anjo pakkasiak dodonga.
Ta'bangka ku tangngah bangngi na ri taung 2021 lalua anggappa ka hadiah jilbab ulang taung battu ri bura'ne ku nampa na sareanga kanrejawa ulang taung wattu ku attianang ri umuru ku 23 taung ri rua taung lalua inji. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, ana'ku kullemi ri erang jappa-jappa.
Nakke le’ba sala akkio’ tau, pangngu’rangingku nakke ri wattua umuru’ 6 iareka 8 taung. Ri wattua nakke sementara mae ri balla’na andik battu ri nenekku nampa nakke akkarena siagang anakna ia assisala se’re taung siangan nakke nampa battu mi keluargana nenek baineku (tania bija battu ri ammaku sabak nakke battu ri nenek bura’ne) lekbaki anjo katte akkarena ri kamara’ pembantu ri lantai ratengang assipa’tallu nampa nakke akkana mae ri anakna nenekku “ndi, ngapa u’ na siana’nu assingkamma sarang bampo” padahal nakke akkana kamma anno mingka sianakku allangereki anjari “ndi, siana’nu anak tau kolomanyang ya” jari ia angngarru (siana’na ana’ nenekku).
Namke kabingungang padahal tena ku akkana kamma anjo nakke tena ku issengi apa ero’ ku gaukang. Nakke langsung allari assulu ri kamaraka, amboyai manggeku mingka ternyata manggeku mae sambayang juma’.
Acara 17 Agustusan anging ni tayang tiap taunna mae ri masyarakat Indonesia sabak ri anne kegiatan pertandingan niak hadiahna assingkamma kegiatan gerak jalan sehat. Anne kegiatan sannak ni tayang-tayang apalagi lalang acara na pareka biasa niak sekre perusahan na urang kerja sama hadiahna lompo singkamma niak hadiah motorok, umroh untuk sitau, 2 unit sepeda gunung, siagang loe pole maraenganna. 
Sistem dorprize na ni undi ri dallekang halaman kantor bupati, kebetulang rute finish na anne kegiatan. Tantuna punna ni bacami tau ammetayya undiang loemi tau akdumba-dumba antayangi. Akhirna na rapikmi pembacaan tau ammetayya hadiah sekre unik motorok ni umumkang, parhatianna iangaseng peserta mae ngaseng ri nomorok undiang na takgalaka untuk accocokkang nomorokna. Tena na sallo ni sakbukmi, pemuda umuruk 19 taun arenna zikri anjari panarima motorok.
Anjo pakkasiakna tau buntinga biasa nikasiak todo’ ri katte ngaseng la battua konjo. Battu ri bari’basan kijai rannu maki erok akmode, ammakeang bajik-bajik, nipaga’gai rupangta. Apalagi anjo tau buntinga, sanna’ rannuna pasti. Kamma iyami pata linoa, kamma iya paling gammarak ri linoa, manna mamo sialloji, mingka rannuna parallui nijaga sanggenna sallang. Punna erokki pila’ rannu, ri allongta bunting, tea maki takgalak rolo’ HP, kicinikmi tanjakna amtau toata, pasti ta’muri-muri tojeki, sannangi ka nikkami anakna. Anjomi kicinik tojek sollanna pila’ rannuki. Paralluki makkalak tojek sollanna aurata kullei aklampa mange ri tau maraenga. Anjomi punna buntingki, biasa singaraki rupangta nicinik nasabak Karaengata’ala pole rannui, apalagi katte siagang bijangta na urangta ngaseng.
Jari riolo nakke termasuk ka tau pa sirik sirik punna erok menteng atokah tampil ri muko umum. Nakke ku ukrangi wattu na anjo kelasak 2 ka smp pelajaran bahasa indonesia, katte ni tugaskan barak ni susungi sekre kalimat berita nampa ni bawakangi ri muko na kelasak ka singkamma anjo tau ammaca yaa berita ri telepisi. Jadi nakke maju ma menteng sambil na ku bawa anjo kertasak ka lalang na berita ku nakke. Nampa apa terjadi? Silalang na nakke ku baca anjo ri muko kelasak ka, limang ku gemetar ki jari anjo agang agang ku na kakkalak ki ka nampa na elle ellek ka.
Wattu ku inji SMA punna nakke ku talipong operator Telkomsel sanging ni kiok ka “ibu” padahal nakke ku daftarak ki nomorok ku ammake KTP, pasti mi CS na todong ngeh ki kana nakke ak talipon antu umuruk siyapa ka. Mingka nakke profesional ja, nakke ku sakring ni hargai ka, bahkan ni parek ka singkamma ji siagang pelanggan lainga antu dewasa yaa tong mi. Ngapai kah punna ni kiok ibu ki ri keadaan antu formal kah, anjo ibu ibu kah memang kodi kah? Tena ja niak kana kau toa ko toh? Kau ji antu nu sakring kamma dudu baper duluan mako.
Presiden Jokowi anne naundangi pirangna agang-agangna ri acara resepsi a'buntingna anak bungsuna Kaesang siagang istrina Erina ri Solo. Teai agangna jokowi tomg nia' rinjo, Idola ri dunia akkelonga nia' tongi rinjo acarana. Salah se'rena anne pa'gitar seniorka, Ian Antonio. Burane pitumpulo rua taung ta'gabungi ri grup band God Bless anne nia' ki ri acara a'buntingna ana'na presidenga ri Solo. Momenna anne Presiden siagang Ian Antonio ri acarayya anjo ta'tangkapki ri kamerayya. Awala'na anne tai ruayya tena saling akkenal, mingka wattuna tamua rinjo ngaseng natepukki limangna, Jokowi sadara'ki anne Ian Antonio pakkelongna God Bless. Ekspresina anne Jokowi kacinikang rannui siagang masalewangang. Jokowi anne angaiki siagang musik rock, jokowi anne anjari penggemarna God Bless sallomo.
Allo-allona anne Kiki mange na alle ammakna ri kantorokna, ka anne Kiki tala niakpa najama lekbakna lulusuk kuliah. Niak sekre allo, lekbakna na alle ammakna, guppai macek ri aganga. Salloi macekna, njari bussangi anne Kiki, pakaramulami moro-moro, ammakna nakanassui. Battuna ri ballak, sebelum naungi ammakna ri otoa, ngarruki nampa nakuai kakdek kuissengi la nassuko nak, kupisangkai jako allea ri kantorokku. Langsung dodong nyawana Kiki, lannasaki, apprek dosami issedek, assulukmi issedek jeknek matanna ammakna, nampa ia passabakkangna. Tena sallo mange narakak ammakna, najamak limanna, ngarruk todo’ nampa pala’ pammopporang. Lekbakna anjo tenamo na nassu Kiki punna na allei ammakna manna mamo nitabai macek siallo bujuruk.
Wattuna anjari bintang tamu ri Persbukers Antv. Awal na anjo Raffi Ahmad na kana lannyakki' jam limang na nampa anjo harga na kajjalki bede. Tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.
Tallasa' assau anne ridambakan jai taua, Mingka nia' ri zona nyaman anne tena napare'ki berkembang. Meniti karir anjari pegawai bank anne kulei napare' taua nia' ri zona sau anjari pegawai bank. Mingka anne tena napare' taua assau kale-kale hingga akhirna anne anjari tukang cukkuru' uk. Awala'na ri rua sabbu lima belas anne nakke appare' usaha jasa pappolong u'ka ri balla. Awala'na anne anjari anjama rampi'kangji anjari pattambah pantamakang, ammodalkang jangka siagang gunting. Nakke sungkei jasa appolong uk  le'bana anjama. Anne ide usaha awala'na ri hpbi sedari ca'dia assambe sambe model uk. Akhirna nacobai appilajara' otodidak ri youtube anjari cara appolong uk.
Ngapa na anjo oto aa ngalle lajur tanga punna erok ki belok kiri beng? Ngapa anjo motorok ka tena na jagai jarak na siagang kendaraan niaka ri muko na? Punna nakke tena ku jaga jarak siagang kendaraan niaka ri muko ku, anjo motorok ka kulle nakke ku lappo. Niak tong anjo tau na terobos ka lampu lalu lintas ka, antu mi na parek kendaraan lainga lambat manna mamo jalur na iyaa lampu hijau mi. Anne mi ngaseng anne kumpulan ta tau ak langgarak antu siap siap mi na alle hak lampu hijau na taua sikedde ja sepi na bawang, padahal anne mi perempatanga biasa niak kecelakan silappo rinjo.
Tena kulle risangka anne bura'neku naabiarkani baine sa'ringanna ammantangi ri unit ri lantai rawanganna balla'ka. Jam rua anne makase're baine naintai bura'nena ri tangga bangia. Katte le'bami annikah tallu taung siagang katallasakangna katte anne sannangi. Awala'na anne abainea ammikiri'ki napala'busu sesa tallasa'na ri kasannanga anne, mingka tanda-tanda tena nabaji' mumbai pirangna allo aturut-turut napare' anne bainea curigai. Ri bangia anne bainea kunjung assara-sarai matanna siagang assara-sarai tindro. Rua jang nampayya anjo ranjanga assarangi. Bainena anne naciniki bura'nena naungi ri ranjang a'lolo-lolo. Anne bura'nena ammake handukki siagang ajappai mae ri arah dallekangna pakkekbuk ri tanggana pattanga. firasatna anne bainea anjari kenyataangi
Untuk tipe tau paling susahyya pas siagang wattu. Nakke biasa angngalami keadaan biring ni bokoi ri kappalak rikbak. Lekbaki sikali nakke lari battu ri pakkekbuk bandara, ruangan pattayangang sanggeng na garbarata. Nakke paling riboko antamak ri kappalak, pakinjo nakke antamak pakkebukna kappalak langsung ni tongko. Lekbaki poeng ri wattungku tugas dinas, urang jamangku akkana “cukup anne mo sikalia dinas siagang kau”. Ia akkana kamma anjo sabak sannak stress siagang dumba-dumba antayanga ri bandara, sementara hp ku tena na kulle ni hubungi, nakke battu ri bandara sementara pakkiok terakhir kalangerang battu ri mikrofon informasi, sementara tiket ku na takgalak urang-urang ku. Siagang sikuntung kajadian maraeng assingkamma mae ri anne kebiasaan kodi ku gaukanga.
Punna katte ammeta sekre hadiah battu ri undiang, biasaki allangerek kana pajak hadiah ni tanggung mae ri tau ammetayya. Apa anne ni kana pajak hadiah? Pajak hadiah iami antu tagihan pajak ni bebangkan mange ri tau wajib pajak siagang wajib na bayarak mae ri pammarentah. Sedangkan, tagihan mae ri pajak anne ni bebankang mae ri sekre panarimayya penghargaan iareka hadiah, anne na gappayya melalui program lomba, bonus, undiang siagang kompetisi.
Jari sederhana na katte akkulle ni kana anne pajak hadiah iami antu sejenis pajak, mae ri tau lekbaka annarima hadiah sabak ammeta siagang hadiah battu ri sikuntung perlombaang, kompetisi, bonus iareka battu ri kejuaraan maraenganna ia na pinawanga.
Niak sikura sarak-sarakna parallua na lengkapi mae ri tau ammetayya hadiah, untuk akkulle na bayarak anne pajak na, anne tattulisik lalang ri paraturang pammarentah Indonesia No. PER-11/PJ./2015 mengenai tau annabayya pajak pangasselang battu ri penghargaan siagang hadiah.
Senjata api rakitan na produksi home industry ri Banyuwangi nipasarkan ri 10 Kabupaten siagang rua provinsi ri Jawa. Salain hargana lebih lammorok, senjata api rakitan anne poeng niak na miliki teknologi sekelas M16. Tassiarak senjata api ilegal anjo niisseng, lekbakna polresta Banyuwangi melakukan penelusuran. Tena simata anjo, paraia pung najakkalak tau ammallia senjata api ilegal anjoeng. 
Kapolresta Banyuwangi Kombes Arman Asmara Syarifudin akkana maka-appak tersangka lekbaka nijakkalak anne ammiliki peran assisala. Tersangka NM (51) warga Kelurahan Boyolangu, Kecamatan Giri berperan sebagai tukang apparek. Sementara 3 tersangka maraengna, iamiantu IPW (48) warga Kabupaten Buleleng Bali, AW (33) warga Wongsorejo siagang (CS) 66 warga kota Depok Jawa Barat ammiliki peran sebagai pemasok siagang distributor.
Artis Haruka JKT 48 anjari bintang tamu ri Persbukers Antv. Na anggappai prank, awal na anjo Raffi Ahmad na kana lannyakki' jam limang na. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru ri studio na. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia.
Tena mi annyamang ri kasia' banttanga punna battu mi mens ka. Sikamma nakke battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti. Punna le'ba maki annginung kamma anjo kulle mi normal ri kasia' battanga na tena mo sensitif gampang larro.
Lyodra anne anjari perwakilanna Indonesiayya ri ajang penghargaan akkelong ri Jepang. Anne Lyodra kullei angappa salah se're penghargaan. Anne momenka anjari kebangaan kale-kale ri Lyodra. Maraeng a'bunga-bunga, Lyodra anne patangi alasan salewangan nasaba' siruntu'ki siagang idolana artis assala' Korea Selatan Han So Hee. Siruntu'kiri se're acara. Lyodra tena nasia siakan saweang. Lyodra anne langsungi naabadikan momen siagang Han Soo Hee anne ri fotoa. Salah se're so'na kullei anjari. Lyodra anne arro' histeriski wattuna nacini' makase're Han So Hee. Lyodra anne ta'bangkai nasaba' gayana anne bambangi siagang aakbela-belai. Han so Hee anne rampui siagang tau ero' appoto. Tenaja aktingna baji', kepribadianna tong layakki dikagumi.
Anjari tau muno tau maraenga anjo sebenar na teai ji ka erokan na iyaa. Kulle jari niak hal mendesak jari anjo mi pareki iyaa na parek anjo apa apa yaa. Nakke anjari tau antu ni punnai naluri, nakke kulle ku rawat iyaa sanggeng na iya pulih. Tappa maki bawang kana manna iya tau muno tau atokah iyaa tattak ji tau bajik. Anjo ji bawang kondisi na parek iya anjari kamma anjo. Punna katte ni passang ngi iyaa sekarat siagang sanggeng na mate, sinampe punna katte sadar katte mi antu lekba ni bunoh tau aa. Iyaa toh? Katte punna ki agama, katte punna ki Puang, Agama siagang Puang tak lekbak ki na ajarak katte ni balasak ka kodiang na taua ammake anu kodi todong.
Nakanamo lapong Buta, lappassammi nicoba-coba nasabak resopa sia·gang ta bung ri karaenga naletei panngamaseang. Nakeremonne pakrisangi rateanna appatanro palaka ri paranta tau na nibongka jangangkik na nijoliangkik pakkekbuk. Le’baki kamma anjo aklampa tojemmi lapong Pesok siagang lapong Buta sidengek-dengek ansaungi nyawana naik ri tompokna anjo sumpaleng bulu i tim boranga. Naia to dong sukkukna taenamo kamma jaina anu mappakamallak-mallak nacinik ri lampanna, niakmo ularak balu taklalo, lompona, nia’mo ularak sawa kamma batang baluku, niakmo tedong lambarak, niakmo binanga luarak rassi buaja, kammaya tompa pole rimaraengannaya. Agang simata nat· tubirik, sarallikna appakamallak-mallak natongkok rammang. Kira-kira niaki sibulang lampana na nampa battu naik ri tompok:na anjo buluka.
Le'ka ku kasia' ri selingkuhi ri mantan pacarku. Pa'risi na tema rua na anjo wattua. Niak mantan pacarku riolo rua taunga pacaran, le'ba tomma sibuntulu siagang totoa ta masing-masing. Na pawwanga punna tappu ma kah siagang anjo ka ri pawwangi agangku ri ammak na mantan pacar ku. Anjo baine a ternyata selingkuhanna sallo mi siagang tena ku issengi, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.
Nampa ternyata tena na battu ji rinjo bawang na kulle mi selesai ngaseng, nakke akhere na ku buntuluk mi sekre kenyataan antu sannak ka na pakrisiki ku. Nakke ku issengi kana bayuang ku tena lekba manna sikedde na ngai ka. Anjo ku sakring singkamma seluruh na lino ku na hukum ka anjo wattua. Iyaa mi anjari tampak ku sandarak bahkan na goreskangi luka, na tambai derita antu ak nga nga inji kodong. Tak ulang ulang mi hasrat ku erok akhereki linoang ku anne munculuk ki, mingka ulang ulang tongi nakke ku coba tahangi ngaseng. Sanggeng na tena mo ku kulle tahangi, garring ma 28 allo.
Gampangmi taua kinne pasuluk oto, nasabak lammorokmi dp na, cicilanna mami niboyangngang bulang-bulang. Apalagi kinne jaimi tau ammalli oto nasabak la napakei anjama towwa, kamma grab, maxim siagang maraenganga pole. Anjomi ngurana pila’ allo pila’ jai oto siagang motorok nicinik ri aganga, pila’ macek tommi pole, pila’ toa tommi pole nicinik tau ngeranga oto siagang motorok ka allo-allona bussang nyawana punna guppai macek. Mingka anjo tommi senina punna ammantangki ri kota lompoa. Punna teaki nitaba macek, lessu’ maki mange ri kabupaten. Kamma ri kabupaten Bantaeng, tala niak dudu macekna, anjoji biasa jai oto antri punna niak pokok ji ta’bang nasabak anginga sarro dudui, mingka punna tenaja apa-apa aihh laccirikji a’runganga. Punna la mangea nakke ri kantorok 15 menit ji kurapikmi kantorokku battu ri ballakku.
Gempa bumi ri Jogja taung 2006, nakke anjo wattua sementara tinro tinro manuk ka ri anjo baribbasak ka nampa tiba tiba anjo lantai na kamarak ku awalak na singkamma kana ak geserek ki kanang kiri kanan kiri sallo sllo na frekuensi na ngapa na makin tippa ki nampa nakke sadarak ma kana anjo ternyata gempa. Punna tau Jogja atau kah daerah maraeng nga ri sekitar na gunung merapi anjo umuruk na lekba mo ri kepala 4 labbi pasti masa caddi na beberapa kali na sakring anjo lindhu, alias gempa. Manna mamo skala na kulle ja caddi ji siagang durasi na pendek ji.
Antekamma kasiakna wattungta beru-beruki lekbak bunting? Sibulang sanggenna sitaung kapang sannang tarrusuk jaki, punna antamakmi ri taung maka ruayya, pakaramulami kapang beserek-beserek cakdi. Pasti biasa jaki nawa-nawai erok kijai kikasiak pakkasiakta wattu nampaiki lekbak nikka, rannu, sannang, erok tarrusuk ta’muri-muri. Niakji kulle kigaukang punna eroki issedek kasiaki sannangna nyawata. Pertama kipilangngeri bayuangta punna niak nakua, biasa nacaritai punna moterekmi battu ri kantorokna, atau niak urangna pakakkalak, paralluki pilangngeri. Katte todo’ kipauangi apa nigaukang anne alloa. Lekbakna anjo teaki pisangkai tojeki bayuangta, punna niak erok nagaukang, na bajikji, tea maki pisangkai.  Terakhir, mangeki aklampa jappa-jappa sipa’rua sollanna kulleki sannang sipa’rua todo’ kaliling konjo mange.
Manggeku battu ri cakdi-cakdi kija’a sanging na ajarakki anjari tau sa’barak. Wattungku tena lulusuk ri SMA kupilea, tena nakalarroia, tena nabakjia, napauangkunji kua manna kemae tau la assikola, bajikji, assalam erok mentongi appilajarak anjo anak-anaka. Annemi wattungku tena lulusuk ri tampak pakkuliang kukerokia, bateku mamo ngarruk, mo’jo ma anjo ri iya ngaseng tau niaka ri ballak. Anu erok dudua lulusuk kamase mingka asselekna tena na singkamma anjo kukerokia. Mukona ngarrukma issedek, tala eroki naung kanrea nasabak pai’ ki kukasiak ri kallonga. Sanggenna battu manggeku, mange narakaka nampa napauanga kua tala kulleai ningai didu linoa. Karaengata’ala jai ji nasareangki pappileang. Punna tena nitarimaki ri sekre tampaka, niak kinjai tampak mareng lakbi bajika kapang daripada anjo tampak nipilea. Njari tenapa na tantu kua punna tena nitarimaki, tena nabajik. Njari sa’barak mamiki saja.
Rinne mi awalak na nakke kulle ku hadapi ngaseng pisakring mallak ku. Pisakring pakrisik antu sannak ka luarak biasa na parek ka nakke pasrah, nakke ku kana lalang ating ku erok ka ni suntik singkamma kana erok ka ni apa apai pasrah ma yang penting tena mo ku pisakringi antu pakrisik ka kamma ya anne sede. Nakke tojeng tojeng mode pasrah ma ehh terserah mi katte erok ka ni apai dottorok siagang perawat barak kulle ka gassing moterek. Nakke rinjo anjari appilajarak ka kana jai tau korbankangi apa apa barak kulle gassing moterek.  Makana anjo kesehatan nga sannak mahal na.
Anne terowongan nga niaka ri Jalan Angkasa antu biasa yaa macet. Jalan Angkasa anne niak 5 jalur, siagang terowonganna antu ni bangung 2 jalur ji, Nahh anjo lalu lintas na tallua jalur ka sumpaneg erok mae kamae punna jalur na ni tutup ki? Pasti niak tau barabbuk antama mae ri anjo 2 yaajaluruk terowongan nga sumpaeng. Ibarat na meong meonga ri rate antu barabbu ki kanre battu ri sekre panne niaka kanre na, masyarakat antu pengguna lalang angkasa battu ri 5 jalur harusuki barabbu anatama mae ri 2 jauruk terowongan nga allo allo.Pantas ki kah kira kira anjo nagara yaa na perlakukan rakyat rakyat na kamma anne?.
Wattu na battu ammak ku, anjo jangang nga lari mi suluk. Nakke tena ku ukrangi tekamma cara na kahh nakke ak ngarru ngarru ma anne. Mingka anjo jangang nga tena mi niak ri lalang ballak ku. Sementara anjo pakkekbo ka tattutup rapat inji. Ammak ku todong tenana sakring wattu na si gappa anjo jangang nga battu na ri boko na ballak ku. Ammak ku na bawa ka mae ri kandang jangang nga. Kulle ni cek jangang kamae anjo sumpaeng ku kana. Mingka nakke ku kana “Lari mi anjo jangang nga mak, lampa mi, tena niak rinne” . Battu mi rampik ballak ku antu kabatulan na ngai punna hal hal mistis ni.
Allo bangngi na erok ka attinro ri kamara ku, tapi mange ka ri wc ya riolo ta'mea. Assulu ku ri wc a niak bayangan kebo ku cini ammenteng ri dallekang na garasi balla ku ri dallekang na pas wc ku, ta'bangka ka ku cini anjo bayangan ka. Ku pikkiri awala na bayangan na ji lampua. Tapi ku cini baji-baji niak ulung na anjo bayangan ka. Astaga erok ku sa'ring pingsang, beru pa anne ku cini penampakang ri dallekang na matangku. Ku baca mami doa-doa, tena sallo lannyak tommi anjo bayangan ka. Malla ku mamo kareang, buru-buru tomma antama ri kamara ku, nampa tea ma poe assulu sanggeng na bari'basa na.
Pengalaman na warga net ka wattu na alami anjo rem na kendaraan na blong ngi. Mae ri nai nai anjo lekbaka na alami rem blong bajik kendaraan roda appak atokah roda rua anjo mi apa apa anjo mendebarkanga. Sekre pertaruhan siagang pertarungan antara tuo siagang mate seakan akan niak ki ri muko na matang ta. Tena na sikedde lalang anjo kondisia panik ki akhere na malah anjari pinak dramatis ki. Warge net Wahyu Widodo na bagekangi pengalaman na na hadapi rem oto blong ri grup facebook Motuba ri allo Jumak 23 februari 2018. Ammba mi ki cinikki carita na anne taua.
Awala kejadianna RS ri ba'ji nampa ri ancam erok ri sareang je'ne terasa', anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Tapi na anjo AYK larro dudumi tinggi emosi na ri baine na RS nampa na ba'ji mi baine na. Le'ba anjo ri ba'ji nampa ri ancam erok ri sirang je'ne terasa', langsungi na laporkan anjo AYK ri kantoro' polisi.
Nakke mangngang ma siangang ballisik ma ni sare kana kana semangat narrusuk. Kamma kamma anne ri antara na agang agang ku, nakke ji pengangguran siagang kodi dalle ku tena na jelasak. Nakke tena ku erok gap year ping rua (2), mental ku tena mo na kulle. Sekre taung tena ja ngapa manna mamo jai tau kana kanai siagang patotoai ka, anjo ngaseng anjari tekanan batin ri nakke, na parekka pakrisi ati siagang tena ku percaya kaleng ku. Lekbak ku ni tolak tolak narrusuk sessai ku sakring positive thinking siagang optimis. Kulle nakke ji sanna sanna dudu idealis ku. Eroka kapang realistis mo kamma kamma anne.
Sarenna taua memang tena nia' ngissengi. Apapun kullei ammalisi' punna rezekinami mae rinjo. Anne rialami Mery, pa'balu gangang kalilinga tenapa nasallo angappa undian berhadiah se're oto Daihatsu Ayla ragi kebo'ka, Mery ammantangi ri gubuk diindrangangi sari'battangna. Mery anne awala'na tena na tappa kullei angappa oto wattuna pirangna petugas bankga ammaca surat pangissengangna ri balla'na. Anjari tau pa'balu gangang kaliling ri Nusa Tenggara Timur, ammetai undian berhadiah oto anne ta'lebakka talintas ri pikiranga. Wattuna attarima oto anne, tena naissengi aga ero' napare. Anne Mery aminta tolongi ri patangna butaayya attumpang. Wattuna anne otoa nisareangi sibulang labbi anne otoa talle'baka assulu ri garasi buloa.
Rua allo matena nenekku garring tongi manggeku na pakamma mangngang kapang angngurusu’ mate na nenekku. Allo-allo na tambah naungi pa’kasia’na manggeku. Erokki erangi ri balla garring malla tongki, ka punna niak apa-apa na mangge ku ri balla garringa kullei ri kana na taba virus covid, punna matei tena kulle ri urusu’ ri purinang na. Langsungi ri erang ri pa’kuburanna covid ka. Anjo mi malla ki ammakku erangi ri balla garring. Tallu minggu manggeku garring, ri tanggala 29 Juni 2020 na hembuskan mi napas akhiri’na. Mate mi manggeku na tinggalkan ngasengmi ana’ na bainenna ri jappanna ero mange ri balla garring. Ra’musi ngasengi nyawa ta, banjir mi je’ne mata balla ku. Mungko na ri erang tommi manggeku ri kuburan rampi’ na nenekku ri kuburu’.